Diari Oficial de la Generalitat Valenciana


Sumari del DOGV 243, del 15-04-1985 (1985/804128)

DECRET 40/1985, de 25 de març, del Consell de la Generalitat Valenciana, pel qual es regula la concessió de subvencions en matèria d'Artesania.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/03/25/40/dof/vci/html**

### Dades del document

Número de DOGV
:   243

Data del DOGV
:   15-04-1985

Secció del DOGV
:   DISPOSICIONS GENERALS

Número del document
:   1985/804128


Data del document
:   25-03-1985

Organisme emissor
:   Conselleria d'Indústria, Comerç i Turisme

Tipus de document
:   Decret

Decret 40/1985, de 25 de març, del Consell de la Generalitat Valenciana, pel qual es regula la concessió de subvencions en matèria d'artesania.  
La Llei de la Generalitat Valenciana 1/1984, de 18 d'abril, d'Ordenació de l'Artesania, preveu en l'àmbit de la Comunitat Valenciana la instrumentació d'actuacions concretes que permeten d'assegurar i potenciar la pervivència dels oficis i nuclis artesanals que siguen estimats d'interés.   
Dins dels marcs de actuacions que fixa la Llei esmentada cal dictar les normes en base a les quals és possible instrumentar accions de foment del divers sector artesà d'aquesta Comunitat.   
En atenció d'aquests motius, a proposta del Conseller d?Indústria, Comerç i Turisme, amb informe previ de la Comissió d'Artesania de la Generalitat Valenciana, amb la deliberació prèvia del Govern Valencià en sessió celebrada el dia 25 de març de 1985,   
DECRETE:   
Article primer  
La Conselleria d?Indústria, Comerç i Turisme, dins dels crèdits pressupostaris habilitats a tal finalitat, podrà disposar la concessió de subvencions per a les activitats que, en matèria d'artesania, s'estableixen en aquest Decret.   
Article segon  
Les subvencions previstes podran anar destinades als programes següents:   
- Foment de sectors, zones i activitats d'interés artesanal preferent.   
- Inversions en actius fixos que tendesquen de millorar les instal·lacions i els mitjans de treball on es desenvolupen activitats artesanals.   
- Accions per al foment la comercialització i la promoció de productes artesans.   
- Projectes que fomenten la formació professional i asseguren l'aprenentatge i la pervivència en el temps de les tècniques d'elaboració.   
Article tercer  
Podran ser beneficiaris de les subvencions que es contemplen en aquest Decret:   
1. Els artesans individuals que professionalment exercesquen aqueixa activitat.   
2. Les Indústries Artesanes amb domicili a la Comunitat Valenciana.   
3. Les Institucions Artesanals amb domicili a la Comunitat Valenciana.   
Article quart  
1. Les sol·licituds hauran de ser dirigides a la Direcció General d?Indústria i Energia de la Conselleria d?Indústria, Comerç i Turisme, i presentades en el Registre   
General dels corresponents Serveis Territorials, o per qualsevol dels mitjans previstos en l'article 66 de la Llei de Procediment Administratiu.  
2. La sol·licitud haurà de ser formalitzada amb una antelació suficient que permeta l'estudi i la tramitació i, en tot cas, amb anterioritat a la realització de l'activitat o l'equipament per al qual se sol·licita la subvenció.   
3. Per Resolució de la Direcció General d?Indústria i Energia, podran establir-se certs terminis dins dels quals hauran de ser formulades les sol·licituds.   
Article cinqué  
1. La sol·licitud haurà de venir acompanyada de la documentació següent i de la que, si s'escau, siga determinada reglamentàriament:   
- Fotocòpia del Document de Qualificació Artesanal (DQA).   
- Memòria descriptiva de l'activitat que exerceix.   
- Memòria descriptiva, si s'escau, de la inversió a realitzar, adjuntant-hi pressupost d'aquesta o factures proforma.   
- Qualsevol altre fet o circumstància que, a parar del sol·licitant, justifique la pertinença de la subvenció sol·licitada.   
2. La Conselleria d?Indústria, Comerç i Turisme podrà recaptar del sol·licitant qualsevol informació o documentació addicional que considere necessària per a la resolució de l'expedient.   
Article sisé  
1. Rebudes les sol·licituds i la documentació addicional, el Director General d?Indústria i Energia, a proposta de la Junta de Qualificació, resoldrà sobre la concessió de la subvenció i s'hi fixarà expressament la quantia atorgada.   
2. La Junta de Qualificació estarà integrada per dos funcionaris de la Direcció General d?Indústria i Energia el Cap del Gabinet Tècnic de la Conselleria d?Indústria Comerç i Turisme , un funcionari del Servei de Programació i Gestió Econòmica dependent de la Secretaria General Administrativa de la Conselleria esmentada i l'Interventor Delegat de la Conselleria d'Economia i Hisenda.   
Per a l'estudi i la resolució de les sol·licituds corresponents al sector de l'alimentació podrà integrar-se en la Junta esmentada un representant de la Conselleria d'Agricultura, Pesca i Alimentació.   
Article seté  
Les subvencions podran cobrir totalment o parcial el cost de les activitats a realitzar, encara que la subvenció total només serà concedida en casos excepcionals i per a aquelles entitats sense finalitats lucratives.   
Article vuité  
1. Els pagaments s'ordenaran amb justificació prèvia per part del beneficiari de la destinació de la subvenció, d'acord amb el pressupost presentat i segons indique la Resolució.   
2. La Conselleria d?Indústria, Comerç i Turisme podrà avançar el pagament de la subvenció amb anterioritat a la realització del projecte aprovat.   
En aquest supòsit, hom podrà exigir la presentació prèvia pels beneficiaris d'un aval solidari, en què explícitament l'entitat avalista renuncie als drets d'exclusió i divisió i que cobresca l'import de la subvenció concedida a més dels interessos corresponents al tipus bàsic del Banc d'Espanya durant el període comprés entre el lliurament de la subvenció i la devolució si s'escau, que tindrà vigència fins que la Conselleria en permeta la cancel·lació per compliment de la finalitat o per execució d'aquest.   
Article nové  
1. La manca de justificació de les despeses en els termes establerts en la Resolució o l?aplicació diferent a l'assenyalada, originarà la revocació de la subvenció, i el beneficiari quedarà automàticament obligat a la devolució de la quantia atorgada.   
2. La Conselleria d?Indústria, Comerç i Turisme podrà realitzar les comprovacions que estime escaients per al control ordenat de les activitats subvencionades.   
DISPOSICIONS FINALS  
Primera  
El Conseller d?Indústria, Comerç i Turisme queda facultat per dictar les disposicions necessàries per al desenvolupament i l'aplicació del que estableix aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 25 de març de 1985.   
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI